ཁྲིམས་མཐུན་གཏན་འབེབ་བྱུང་རྗེས་མི་མང་ཁྲོམ་གཞུང་དུ་ཐོན་ནས་དགའ་སྟོན་འབྲེལ་རྟེན་བྱས་ཡོད་པ་དང་།ཁ་ན་ཌའི་སྲིད་བློན་ཇཱ་སི་ཊིན་ཊིར་ཌུ་ཊི་ཊིར་ཐོག་ཏུ།ང་ཚོའི་ཕྲུ་གུ་ཚོས་སོ་མ་རཱ་ཛ་ཧ་ཅང་ལས་སླ་པོའི་ཐོག་ནས་ལག་སོན་བྱུང་གི་ཡོད་པ་དང་།དེ་བཞིན་ཉེས་ཅན་པ་དག་གིས་ཀྱང་དེ་དག་ལས་ཁེ་བཟང་གསོག་རྒྱུ་ཧ་ཅང་སྟབས་བདེ་པོ་བྱུང་ཡོད།འོན་ཀྱང་དེ་རིང་ང་ཚོས་དེར་འགྱུར་བ་བཏང་བ་རེད།ཅེས་བཀོད་ཡོད་འདུགསོ་མ་རཱ་ཛ་ཁྲིམས་མཐུན་བཟོ་དགོས་པའི་རྒྱུ་རྐྱེན་གཙོ་བོ་ཞིག་ནི།གཞུང་གིས་ཇི་ལྟར་བཀག་ཐབས་བྱས་ཀྱང་ནི་མི་རྣམས་ཀྱིས་སྤྲོ་སྐྱིད་གཏོང་ཆེད་ད་བར་ཁྲིམས་འགལ་གྱིས་སྤྱོད་བཞིན་ཡོད་པར་བརྟེན།སོ་མ་རཱ་ཛ་དང་འབྲེལ་བའི་ཉེས་དོན་མང་པོ་ཞིག་འབྱུང་གི་ཡོད་པ་དང་།ལྷག་པར་དུ་ལོ་ན་༡༨མ་སོན་པའི་བྱིས་པ་ཚོས་ལག་ཏུ་ལས་སླ་བོར་རག་གི་ཡོད་པ་བཅས་སྔར་ལས་སྟངས་འཛིན་ཡག་པོ་ཡོང་བའི་ཆེད་དུ་དམིགས་པ་ཞིག་ཡིན་འདུག